साढ़े समाज च ए आम प्रवृत्ति नजर औंदी ऐ जे लोक अपने परिवारक ते जातीय सरबधें गी खासा बधाई-चढ़ाइयै सुनने-सुनाने च गौह् बुझदे न। उच्चिये जातें दा मान, तथाकथत उच्चियें पिरतें परम्पराएं दा मान, कुलै दे बड़के दे सच्चें-झूठे कारनामें दा मान, जगीरें ते दान थ्होए दे गैह्‌रें बगैरा दा मान, हत्थें मिह्‌नत-मशवकत नेईं करने दा मान ते सबनें शा उप्पर अपनी पढ़ाई, ते अपनी सफेदपोशी दा मान बगैरा-बगैरा।